7-jarige seuntjie verdrink in KZN(Argieffoto) ’n Sewejarige seuntjie het vanmiddag in ’n openbare swembad in Tongaat, noord van Durban, in KwaZulu-Natal verdrink. Shawn Herbst, woordvoerder van Netcare 911, sê paramedici is omstreeks 15:06 na die swembad ontbied waar lewensredders reeds die kind uit die water gebring het. Die seuntjie het in die stadium nie meer gereageer of asemgehaal nie en lewensredders het mond-tot-mond-asemhaling op die kind toegepas tot paramedici by hulle oorgeneem het. Die kind se toestand het egter al meer verswak en hy is op die toneel dood verklaar, sê Herbst.